
REPUBLIKA HRVATSKA
KRAPINSKO-ZAGORSKA ŽUPANIJA
GRAD PREGRADA
G R A D S K O V I J E Ć E

Klasa: 604-02/16-02/01
UrBroj: 2214/01-01-16-2
U Pregradi, 14.09.2016. godine                                                                        




Temeljem članka 32. Statuta Grada Pregrade (“Službeni glasnik Krapinsko-zagorske županije” br. 06/13 i 17/13), Gradsko vijeće Grada Pregrade na 21. sjednici održanoj  14.09. 2016. godine donijelo je slijedeću


O D LU K U
o dodjeli stipendija učenicima srednjih škola, dodjeli financijskih potpora i top stipendija studentima s područja Grada Pregrade


Članak 1.

Ovom Odlukom utvrđuju se opći uvjeti, postupak i kriteriji za dodjelu i isplatu:
1. Stipendija učenicima srednjih škola,
2. Financijskih potpora studentima,
3. Top stipendija studentima.

Pojmovi koji se koriste u ovoj Odluci, a imaju rodno značenje, bez obzira na to koriste li se u ženskom ili muškom rodu, obuhvaćaju na jednak način ženski i muški rod.

Članak 2.

       Sve primljene zahtjeve po natječajima za stipendije učenika srednjih škola, financijskih potpora studentima i top stipendija studentima rješava na osnovi kriterija iz ove Odluke, Upravni odjel za opće poslove i društvene djelatnosti ( u nastavku : Odjel) putem Odbora za stipendije ( u nastavku: Odbor).
Odbor imenuje Gradonačelnik, a sastoji se od predsjednika i  4 člana. 
Mandat Odbora traje četiri godine.
I. [bookmark: page2]Stipendije učenika srednjih škola

Članak 3.

Broj stipendija učenicima srednjih škola, kao i mjesečnu visinu stipendija za školsku godinu utvrđuje gradonačelnik Grada Pregrade zaključkom, u skladu sa osiguranim sredstvima u Proračunu Grada Pregrade.

Članak 4.

Pravo  na stipendiju  imaju  redovni  učenici  srednjih  škola, koji imaju prebivalište na području Grada Pregrade te  čiji  roditelji ili skrbnici  imaju prebivalište  na  području Grada Pregrade, a koji pravo na stipendiju nisu ostvarili po nekom drugom osnovu.
Kao dokaz da se nalaze na redovnom školovanju učenici dužni su davatelju stipendije
dostaviti potvrdu o redovnom upisu u školsku godinu.

Članak 5.

           Stipendije se odobravaju za jednu školsku godinu, putem natječaja koji raspisuje Upravni odjel, a na temelju zaključka Gradonačelnika Grada Pregrade.
Natječaj se raspisuje za nastupajuću školsku godinu, a objavljuje se na web stranicama i oglasnoj ploči Grada Pregrade.
Rok za podnošenje zahtjeva je 15 dana od dana objave natječaja, a u postupak rješavanja uzimaju se samo potpuno dokumentirani zahtjevi.
Zahtjevi se predaju na propisanim obrascima, koji se mogu podići u Upravnom odjelu i na web stranicama Grada Pregrade.

                                                               Članak 6.

Zahtjevi se predaju na propisanom obrascu uz koji  treba priložiti dokumentaciju kako slijedi:

1. potvrdu škole o upisu na redovno školovanje,
2. ovjerenu fotokopiju svjedodžbe : za učenike II.-IV. razreda srednje škole svjedodžbe   svih godina završenoga školovanja,

a. u slučaju da je učenik upisao I. razred srednje škole, prilažu se fotokopije svjedodžbi VII. i VIII. razreda osnovne škole, svjedodžbe i potvrde o dodatnom školovanju,
b. potvrde o osvojenom 1. do 3. mjestu na natjecanjima učenika,

3. izjavu o članovima zajedničkog kućanstva,
4. potvrde o svim prihodima za sve članove kućanstva u posljednja tri mjeseca, prije podnošenja zahtjeva:
c. potvrdu o plaći, a u slučaju bolovanja potvrdu o primanjima 
za bolovanje,
d. pregled primitaka i izdataka za razdoblje od 1. 1. do 30. 9. tekuće godine ili potvrdu o plaći (za obrtnike i poduzetnike),potvrdu o mirovini (za umirovljenike),
e. potvrdu o dohodovnim potporama u poljoprivredi (poticaji) ostvarenim po posebnim propisima,
f. [bookmark: page3]potvrde o jednokratnim primanjima  ( otpremnine i sl.),
g. za samohrane roditelje i jednoroditeljske obitelji: - rodni ili smrtni list, potvrda o alimentaciji,
h. potvrda o obiteljskoj mirovini (u slučaju smrti roditelja, odnosno skrbnika),ako radno sposobna osoba u kućanstvu nije zaposlena, tj. nema prihoda treba priložiti potvrdu nadležne službe za evidenciju o nezaposlenim osobama, odnosno da je posljednja tri mjeseca prijavljena u evidenciji nezaposlenih Hrvatskog zavoda za zapošljavanje.
5. potvrde Porezne uprave o prihodima za prethodnu godinu za sve punoljetne, odnosno radno sposobne članove kućanstva,
6.ostale dokumente, kojima se dokazuju otežavajuće okolnosti kućanstva:(samohrani roditelj, djeca branitelja poginulih u Domovinskom ratu ili djeca invalida domovinskog rata te djeca dragovoljaca i poginulih dragovoljaca Domovinskog rata, potvrde o školovanju ostale djece u kućanstvu, učenik s invaliditetom, djeca s invaliditetom u obitelji i sl.),
             7. izjavu podnositelja zahtjeva da ne prima stipendiju ili drugu novčanu pomoć za    
školovanje po nekoj drugoj osnovi.









Članak 7.


Bodovanje zahtjeva vrši se na temelju kriterija:


1. Socijalni kriterij

	Na temelju podataka o sastavu zajedničkog kućanstva i dokumentacije o svim prihodima izračunava se prihod po članu zajedničkog kućanstva, koji se boduje:


	Iznos prihoda po članu zajedničkog kućanstva:
	Bodovi:

	do 500,00 kn
	100

	501,00- 667,00 kn
	90

	668,00- 834,00 kn
	80

	835,0,00- 1.001,00 kn
	70

	1.002,00- 1.168,00 kn
	60

	1.169,00- 1.335,00 kn
	50

	1.336,00- 1.502,00 kn
	40

	1.503,00- 1.669,00 kn
	30

	1.670,00- 1.836,00 kn
	20

	1.837,00- 2.003,00 kn
	10





2. Bodovanje uspjeha u školi:


	a) Prosjek ocjena (škola):
	Bodovi:

	2,55- 2,99
	50

	3,00- 3,49
	60

	3,50- 3,99
	70

	4,00- 4,24
	75

	4,25- 4,49
	80

	4,50- 4,74
	85

	4,75- 4,89
	90

	4,90- 5,00
	100





	b) Natjecanja:
	Bodovi:

	Međunarodno natjecanje (neovisno o osvojenom rezultatu)
	20

	Državno natjecanje od 1. do 3. mjesta
	15

	Regionalno natjecanje od 1. do 3. mjesta
	10

	Županijsko natjecanje od 1. do 3. mjesta
	5





3. Vrednovanje godina školovanja

	Upisana godina:
	Bodovi:

	4. godina
	35

	3. godina
	25

	2. godina
	15

	1. godina
	5



4. Vrednovanje ostalih otežavajućih okolnosti materijalnog položaja kućanstva

	Ostale otežavajuće okolnosti:
	Bodovi:

	a) Djeca branitelja poginulih u Domovinskom ratu ili djeca invalida Domovinskog rata te djeca dragovoljaca i poginulih dragovoljaca Domovinskog rata
	20

	b) Samohrani roditelj
	15

	c) Učenik sa invaliditetom
	20

	    Djeca s invaliditetom u zajed. kućanstvu 
    (dokaz: rješenje nadležne komisije o 
     invalidnosti)
	10

	d) Ostali članovi zajedničkog kućanstva na školovanju (dokaz: potvrda o školovanju)
	

	· za prvog
· za svakog slijedećeg
	10
15




5. Deficitarnost zanimanja

	Deficitarna zanimanja:
	Bodovi:

	Prema listi deficitarnih zanimanja koje za tekuću godinu kao preporuku donosi HZZ- Područni ured Krapina
	100




Članak  8.

Nakon izvršenog bodovanja svih zahtjeva Odbor sastavlja rang listu za dodjelu stipendija prema broju ostvarenih bodova.
U slučaju da više zahtjeva ima isti broj bodova, prednost ima zahtjev koji dobije više bodova prema članku 7. točka 5. ove Odluke, a zatim članku  7. točka 2. Odluke  te  po potrebi točci 3. i  4. istog članka.
Rang lista se objavljuje se na web stranicama i oglasnoj ploči Grada Pregrade u roku 30 dana od dana završetka natječaja.




Članak 9.

U roku 8 dana od dana objave rang liste podnositelji zahtjeva imaju pravo prigovora gradonačelniku.
Gradonačelnik na prijedlog Odbora donosi Odluku o prigovoru koja je konačna.
Na osnovu konačne rang liste za dodjelu stipendija, Grad Pregrada s korisnikom stipendije sklapa ugovor.

Članak  10.

Ugovorom zaključenim između Grada Pregrade (kao davatelja stipendije) i učenika(kao primatelja stipendije) utvrdit će se međusobna prava i obveze (vrijeme i uvjeti dodjele stipendija, dinamika isplate, gubitak prava na daljnju isplatu, obveza vraćanja stipendije).
Ugovor su dužni potpisati i roditelji, odnosno staratelji, a u ugovor se unosi klauzula o solidarnoj odgovornosti potpisnika za ugovorene obveze.


Članak  11.

Odobrene stipendije isplaćuju se redovno mjesečno, najprije eventualni zaostaci, i to učenicima za vrijeme trajanja školske godine, od rujna do lipnja.


Članak 12.

Učenik, primatelj stipendije, gubi pravo na daljnju isplatu ako prekine školovanje za koje mu je stipendija odobrena.

Članak 13.

Stipendija se u pravilu ne vraća, ako je primatelj uspješno završio godinu školovanja, za koju je primao stipendiju.
U slučaju iz članka 12. ovog Pravilnika, stipendija se vraća na slijedeći način:
· za samovoljno napuštanje školovanja (prekid) vraća se cjelokupno isplaćeni iznos, računato od prijema svakog pojedinog iznosa stipendije do povrata,
· za neispunjenje uvjeta upisa u viši razred 50 % primljenog iznosa. 

Stipendije se vraćaju u jednakim mjesečnim obrocima, a rok iznosi polovinu vremena za koji su stipendije isplaćene.
Obveza vraćanja ne odnosi se na slučajeve kada je školovanje prekinuto višom silom (bolest i sl.), a Grad Pregrada je kao davatelj stipendije o tome obaviješten u roku od 8 dana, a kao dokaz je podnijeta određena dokumentacija.
Odbor može primatelja stipendije osloboditi vraćanja stipendije iz stavka 2. alineja 2. ovog članka, uz uvjet da se izvjesno može očekivati da će u prvom narednom upisnom roku moći upisati narednu godinu školovanja.
Upravni odjel donosi Rješenje o vraćanju stipendije.


Članak 14.

Svi korisnici stipendija imaju obvezu da se uz ostvarene uvjete za zaposlenje, nakon završenoga školovanja zaposle i rade na području grada Pregrade toliko vremena koliko su primali stipendiju. Smatra se da nema uvjeta za zaposlenje, ako se na temelju potvrde Hrvatskoga zavoda za zapošljavanje utvrdilo da na području grada Pregrade nije registrirana potreba za takvim zanimanjem.
Ukoliko odbiju zaposlenje dužni su odmah vratiti dvostruki iznos primljene stipendije. 



II. Financijske potpore studentima


Članak 15.

Pravo na financijsku potporu imaju svi redovni studenti s prebivalištem na području grada Pregrade koji žive u obiteljima čiji dohodak po članu kućanstva nije veći od 2.500 kuna, a koji ne primaju stipendiju iz gradskog, županijskog ili državnog proračuna te koji ne studiraju na visokim privatnim učilištima.

Članak 16.

Financijska potpora iz prethodnog članka dodjeljuje se studentima, ovisno o prihodu po članu kućanstva, prema sljedećim iznosima:

	Primanja po članu kućanstva:
	Iznos potpore:

	do 250,00 kn
	550,00 kn

	251,00- 500,00 kn
	500,00 kn

	501,00- 750,00 kn
	450,00 kn

	751,00- 1.000,00 kn
	400,00 kn

	1.001,00- 1.500,00 kn
	350,00 kn

	1.501,00- 2.000,00 kn
	250,00 kn

	2.001,00- 2.500,00 kn
	100,00 kn




Članak 17.

Prihodi kućanstva utvrđuju se sukladno odredbama važećeg Zakona o socijalnoj skrbi.


Članak 18.

Pravo na studentsku potporu neovisno o prihodu po članu kućanstva imaju i studenti s invaliditetom, sva djeca bez roditeljske skrbi, djeca poginulih hrvatskih branitelja, djeca dragovoljaca Domovinskog rata i poginulih dragovoljaca Domovinskog rata i djeca samohranih roditelja u iznosu od 250 kuna, osim ako im kriterij dohotka po članu kućanstva nije povoljniji.


Članak 19.

Natječaj o dodjeli financijske potpore se objavljuje na web stranici Grada i na oglasnoj ploči Grada Pregrade.
Rok za podnošenje zahtjeva je 15 dana od dana objave natječaja.
Zaprimljene zahtjeve razmotrit će Odbor.

Članak 20.

Postupak ostvarivanja prava na financijsku potporu iz članka 15. ove Odluke nakon objave natječaja studenti ostvaruju dostavom popunjenog obrasca zahtjeva, koji se može preuzeti u Upravnom odjelu ili na web stranici Grada i sljedeće dokumentacije:

a. potvrda visokog učilišta (sveučilište, fakultet ili umjetničku akademiju u njegovom sastavu, veleučilište ili visoka škola) o redovnom upisu akademske godine (semestra),
b. preslike osobne iskaznice ili potvrde nadležne PP o prebivalištu na području grada Pregrade,
c. potvrda (izjava) o zajedničkom kućanstvu,
d. potvrda o svim prihodima za sve članove kućanstva u posljednja tri mjeseca:
e. potvrda o plaći, a u slučaju bolovanja potvrdu o primanjima za bolovanje,
f. pregled primitaka i izdataka za razdoblje za razdoblje od 1. 1. do 30. 9. tekuće . godine ili potvrdu o plaći (za obrtnike i poduzetnike),
g. potvrda o mirovini (za umirovljenike),
h. potvrda o dohodovnim potporama u poljoprivredi (poticaji) ostvarenim po posebnim propisima,
i. potvrda o jednokratnim primanjima  ( otpremnine i sl.)
j. za samohrane roditelje i jednoroditeljske obitelji: rodni ili smrtni list, potvrda o alimentaciji,
k. potvrda o obiteljskoj mirovini (u slučaju smrti roditelja, odnosno skrbnika),
l. ako radno sposobna osoba u kućanstvu nije zaposlena, tj. nema prihoda treba priložiti potvrdu nadležne službe za evidenciju o nezaposlenim osobama, odnosno  daje posljednja tri mjeseca prijavljena u evidenciji nezaposlenih Hrvatskog zavoda za zapošljavanje,
m. potvrda Porezne uprave o prihodima za prethodnu  godinu za sve punoljetne odnosno radno sposobne članove kućanstva,
n. dokaz o ispunjavanju uvjeta iz čl. 18.ove Odluke,
o. izjava podnositelja zahtjeva da ne prima stipendiju iz gradskog, županijskog ili državnog proračuna,
p. potvrda o redovnom školovanju za braću i sestre u zajedničkom kućanstvu.


Članak 21.

Temeljem dostavljene dokumentacije i zahtjeva iz članka 20. ove Odluke, Upravni odjel putem Odbora  sastavlja posebni spisak studenata koji ostvaruju traženo pravo i donosi pojedinačno rješenje za svakog podnositelja zahtjeva, a rok za objavu rezultata je 30 dana nakon završetka natječaja.
Rezultati natječaja bit će vidljivi na web stranicama i na oglasnoj ploči Grada Pregrade. 
Na Rješenje Upravnog odjela dopuštena je žalba Gradonačelniku u roku od 8 dana od
dana primitka Rješenja, koji o istoj odlučuje putem Odbora.



Članak 22.

Iznos financijske potpore studentima prema izvršnom rješenju isplaćuje se na račun studenta, najprije eventualni zaostaci, a onda redovita potpora, najkasnije do kraja mjeseca za prethodni mjesec.

Članak 23.

Dodjela financijske potpore/pomoći studentima sa spiska iz članka 21. ove Odluke od početka akademske godine isplaćivat će se u deset mjesečnih rata u vrijeme trajanja akademske godine, od rujna do lipnja, do završetka studija.
Studenti su dužni dostaviti Upravnom odjelu obavijest o bilo kakvoj promjeni svoga statusa koja bi mogla utjecati na promjenu prava iz ove Odluke i to u roku osam dana od dana nastanka promjene.
[bookmark: _GoBack]Studenti su dužni prilikom početka svake akademske godine, a najkasnije do 01. 11. tekuće godine dostaviti Upravnom odjelu kompletnu dokumentaciju iz čl. 20. ove Odluke, kako bi se iz nje utvrdio nastavak prava na financijsku potporu, kao i opseg te potpore.
O promjenama financijskih potpora tijekom trajanja studija, Upravni odjel donosi rješenje. Na rješenje iz st. 4. ovog članka dopuštena je žalba Gradonačelniku u roku 8 dana od dana
primitka rješenja, koji o istoj odlučuje putem Odbora.


III. Top stipendije studenata


Članak 24.

Pravo na top stipendije imaju izvrsni redovni studenti koji imaju prebivalište na području grada Pregrade.
Zbog izvrsnosti studenata u polaganju ispita i završavanju godina studija, ove stipendije nazivaju se „top stipendije“.

Članak 25.

Pravo na dodjelu stipendije iz članka 1. ove Odluke nemaju:

1. studenti koji nemaju prosjek ocjena najmanje 4.0,
2. studenti koji nisu pravodobno predali potpuno i točno ispunjen obrazac prijave na natječaj,
3. studenti koji imaju zaostajanje tijekom studija; tj. ne zadovoljavaju slijedeće uvjete:
a. upisa prve, druge, treće ili četvrte godine preddiplomskoga sveučilišnog studija ili stručnog studija bez zaostajanja tijekom studijskog programa,
b. upisa prve, druge, treće, četvrte, pete ili šeste godine integriranoga preddiplomskog i diplomskoga sveučilišnog studija bez zaostajanja tijekom studijskog programa,
c. upisa prve ili druge godine diplomskoga sveučilišnog studija ili specijalističkoga diplomskoga stručnog studija bez zaostajanja tijekom studijskog programa.

4. studenti završne godine studija koji nisu završili studijski program sukladno propisanom trajanju (apsolventi),
5. studenti „razlikovne“ godine studija,
6. studenti viših godina koji su u prethodnoj akademskoj godini stekli manje od 55 ECTS bodova,
7. studenti prve godine preddiplomskog ili integriranoga preddiplomskog i diplomskog studija te prvu godinu stručnog studija koji se ne nalaze na rang-listi za upis, među 10% (deset posto) najuspješnijih kandidata sukladno propisima matičnoga visokog učilišta za nastupajuću ( ili tekuću) akademsku godinu ,
8. studenti koji imaju upisano mirovanje studentskih obveza u nastupajućoj akademskoj godini,
9. studenti koji već primaju državnu ili neku drugu stipendiju,
10. izvanredni studenti,
11. studenti privatnih visokih učilišta.


Članak 26.

Iznos i broj stipendija utvrđuje svojim zaključkom Gradonačelnik za jednu nastavnu godinu u skladu s osiguranim sredstvima u proračunu Grada Pregrade.
Broj stipendija za prvu godinu studija Gradonačelnik određuje posebno.
Stipendije se dodjeljuju putem natječaja koji raspisuje Upravni odjel na temelju zaključka Gradonačelnika Grada Pregrade.
Stipendije se dodjeljuju za deset mjeseci akademske godine, od rujna do lipnja.





Članak 27.

Natječaj se objavljuje na web stranici Grada i na oglasnoj ploči Grada Pregrade. Rok za podnošenje zahtjeva je 15 dana od dana objave natječaja.
Zaprimljene zahtjeve razmotrit će Odbor, a rok za objavu rezultata je 30 dana nakon završetka natječaja.
Rezultati natječaja bit će vidljivi na web stranicama i na oglasnoj ploči Grada Pregrade.


Članak 28.

Postupak ostvarivanja prava na top stipendiju iz članka 24. ove odluke studenti ostvaruju dostavom zahtjeva i sljedeće dokumentacije:
1. potvrde visokog učilišta (sveučilište, fakultet ili umjetničku akademiju u njegovom sastavu, veleučilište ili visoka škola) o redovnom upisu akademske godine (semestra),
2. preslike osobne iskaznice ili potvrde policijske uprave o prebivalištu na području Grada Pregrade,
3. originalnu potvrdu o prosjeku ocjena ili ovjerene preslike sa prijepisom ocjena, koja sadržava :
a. ukupni broj stečenih ECTS bodova,
b. broj ECTS bodova stečenih u prethodnoj akademskoj godini,
c. prosjeka ocjena studenta zaokružen na tri decimale,
4. za studente prve godine:
a. svjedodžbu državne mature „A“ razine (svi predmeti),
b. potvrdu matičnog učilišta da je student bio među prvih 10 posto upisanih na rang listi prilikom upisa.

Članak 29.

	Temeljem dostavljene dokumentacije i zahtjeva iz članka 28. ove Odluke Odbor vrši provjeru dokumentacije te izrađuje rang listu za dodjelu stipendija.
	Grad Pregrada će službenim putem zatražiti od visokih učilišta čiji su studenti podnijeli zahtjev, aritmetičku sredinu prosjeka ocjena studiranja visokog učilišta, zaokružena na tri decimale.
	Osnovno bodovanje se vrši na način da se izračunati odnos osobnog prosjeka studenta i aritmetičke sredine prosjeka matičnog visokog učilišta zaokružen na tri decimale množi sa 1000.




	Dodatno bodovanje

	Dodatne bodove donosi:
	Bodovi:

	Rektorova nagrada
	200

	Dekanova nagrada
	150

	Sudjelovanje na studenskoj Olimpijadi
	75

	Objavljivanje znanstvenog ili stručnog rada u autorstvu ili koautorstvu u časopisu ili na međunarodnoj konferenciji
	

100

	Deficitarnost zanimanja (prema listi deficitarnih zanimanja koje za tekuću godinu kao preporuku donosi  HZZ – Područni ured Krapina)
	

100

	Studenti koji prvi put upisuju prvu godinu studija, a položili su državnu maturu „A“ razine (svi predmeti) te postigli rezultat u rješavanju ispita u ukupnom postotku:
90-95%
< 95%
	



150
200

	Studenti koji prvi put upisuju prvu godinu studija, a osvojili su neku od državnih nagrada na službenim natjecanjima iz područja koja su vezana uz nastavni program (jedno od prva tri mjesta) tijekom srednjoškolskoga obrazovanja
	



150




Članak 30.

U slučaju istog broja bodova prednost imaju studenti koji su  sljedećim redom:
1. djeca bez roditeljske skrbi,
2. djeca poginulih hrvatskih branitelja,
3. djeca dragovoljaca i poginulih dragovoljaca Domovinskog rata,
4. djeca s invaliditetom,
5. djeca koja žive sa samohranim roditeljem,
6. osoba podzastupljenog spola na rang listi.

Iznimno, Gradonačelnik može donijeti odluku da se stipendije dodijele svim studentima s istim brojem bodova.


Članak 31.

Rang lista za dodjelu stipendija objavljuje se na web stranicama i oglasnoj ploči Grada Pregrade.
U roku 8 dana od dana objave rang liste podnositelji zahtjeva imaju pravo prigovora Gradonačelniku.
Gradonačelnik, na prijedlog Odbora, donosi odluku o prigovoru koja je konačna.
Na osnovu konačne rang liste za dodjelu stipendija, Grad Pregrada s korisnikom stipendije, sklapa ugovor.
Stipendije se isplaćuje studentima nakon potpisanih ugovora o dodjeli, na tekući račun studenta, najprije eventualni zaostaci, a onda redovite stipendije najkasnije do dvadesetog u mjesecu za prethodni mjesec.


Članak 32.

Učenici i studenti koji tijekom korištenja  jednog od prava iz čl.1. ove Odluke ostvare  isto pravo iz drugog izvora financiranja, dužni su bez odlaganja o istom obavijestiti Upravni odjel.
Ukoliko se utvrdi da su učenici i studenti iz st.1. ovog članka istovremeno koristili pravo iz čl.1. ove Odluke te isto pravo iz drugog  izvora financiranja, dužni su Gradu Pregradi vratiti iznos isplaćenih sredstava od dana ostvarivanja prava iz drugog izvora financiranja.


Članak 33.

Stupanjem na snagu ove Odluke prestaju važiti Odluka o dodjeli  stipendija   učenicima srednjih škola, dodjeli financijskih potpora i top stipendija redovnim studentima (Službeni glasnik Krapinsko-zagorske županije 15/15).

Članak 34.

Ova Odluka stupa na snagu osmog dana od objave u Službenom glasniku Krapinsko zagorske županije.


 Predsjednik Gradskog vijeća 
Zlatko Šorša

